text:
1739/2016. (XII. 13.) Korm. határozata a 2018. fejlesztési mérföldkövek teljesítéséről.
A Kormány
 1. felhívja a  nemzetgazdasági minisztert és az  emberi erőforrások miniszterét, hogy az  általuk vezetett
minisztériumban működő irányító hatóság által végrehajtott Terület- és Településfejlesztési Operatív Program,
Versenyképes Közép-Magyarország Operatív Program és Emberi Erőforrás Fejlesztési Operatív Program
eredményességi keretrendszer alá tartozó, 2018. évi részcéllal rendelkező indikátor mérföldkövei teljesítéséhez
szükséges intézkedéseket tegyék meg a források teljes körű felhasználása érdekében,
Felelős: nemzetgazdasági miniszter
 emberi erőforrások minisztere
Határidő: 2016. december 31.
2. felhívja az  emberi erőforrások miniszterét és a  nemzetgazdasági minisztert, hogy az  1.  pontban meghatározottak
teljesítéséről nyújtsanak be jelentést a Kormánynak,
Felelős: emberi erőforrások minisztere
 nemzetgazdasági miniszter
Határidő: 2017. január 31.
3. felhívja a  Miniszterelnökséget vezető minisztert, hogy az  1.  pont szerinti mérföldkövek teljesülésének aktuális
helyzetéről nyújtson be jelentést a Kormánynak.
Felelős: Miniszterelnökséget vezető miniszter
Határidő: 2017. február 15.
Orbán Viktor s. k.,
 miniszterelnök


type: legislation

jurisdiction: Hungary

text:
118/2018. (HK 1/2019.) HM határozata a Honvédelmi Minisztérium biztonsági vezető helyettes kinevezéséről.
A minősített adat védelméről szóló 2009. évi CLV. törvény 23. § (1) és (2) bekezdésében kapott felhatalmazás
alapján, figyelemmel a Nemzeti Biztonsági Felügyelet
működésének, valamint a minősített adat kezelésének
rendjéről szóló 90/2010. (III. 26.) Korm. rendelet 5. §
(1) és (2) bekezdésében foglaltakra, a biztonsági vezető
helyettesének személyével szemben támasztott követelményeknek való megfelelésre, 2019. január 1-jei hatállyal
kinevezem a Honvédelmi Minisztérium
biztonsági vezető helyettesévé Kiss Éva Margit (Budapest, 1964. 01. 04.) kormánytisztviselőt, szakmai tanácsadót. A Honvédelmi Minisztérium biztonsági vezetője a honvédelmi miniszternek, mint
a minősített adatot kezelő szerv vezetőjének átruházott hatáskörében eljárva látja el a személyi, fizikai, adminisztratív és elektronikus biztonságra vonatkozó szabályok alkalmazásának felügyeletét a Honvédelmi Minisztériumban.
A HM biztonsági vezető helyettese a biztonsági vezető
távolléte esetén annak helyettesítését teljes körűen ellátja.
A biztonsági vezető részletes feladatait a minősített adat
védelméről szóló 2009. évi CLV. törvény, valamint a végrehajtásáról szóló kormányrendeletek tartalmazzák.
Budapest, 2018. december 21. Dr. Benkő Tibor s. k.,
honvédelmi miniszter


text:
197/2010. (VII. 1.) KE határozata a Pénzügyi Szervezetek Állami Felügyelete elnöke kinevezéséről.
A Pénzügyi Szervezetek Állami Felügyeletéről szóló 2007. évi CXXXV. törvény 12. § (1) bekezdése alapján,
a miniszterelnök javaslatára dr. Szász Károlyt a Pénzügyi Szervezetek Állami Felügyelete elnökévé hatéves időtartamra
kinevezem.
Budapest, 2010. július 1. Sólyom László s. k.,
köztársasági elnök


text:
1317/2010. (XII. 27.) Korm. határozata az általános tartalékból történő átcsoportosításról.
A Kormány
1. az államháztartásról szóló 1992. évi XXXVIII. törvény 38. § (1) bekezdése, valamint az államháztartás működési
rendjéről szóló 292/2009. (XII. 19.) Korm. rendelet 57. § (1) bekezdése alapján 75 429 600,0 forint melléklet szerinti
átcsoportosítását rendeli el a Várpalota és térsége visszatérítendő hitel törlesztésének támogatása érdekében
a 2010. évi központi költségvetés általános tartaléka terhére;
Felelős: nemzetgazdasági miniszter
Határidő: azonnal 2. felhatalmazza a belügyminisztert, hogy az 1. pont szerint létrehozott előirányzat terhére soron kívül folyósítson
a) Balatonalmádi Város Önkormányzatának 11 150 806 forint;
b) Berhida Város Önkormányzatának 5 939 180 forint;
c) Ősi Község Önkormányzatának 5 892 617 forint;
d) Öskü Község Önkormányzatának 3 693 209 forint;
e) Pétfürdő Nagyközség Önkormányzatának 5 176 623 forint;
f) Tés Község Önkormányzatának 1 891 456 forint;
g) Várpalota Város Önkormányzatának 41 685 709 forint
összegű támogatást.
Felelős: belügyminiszter
Határidő: azonnal 3. Ez a határozat a közzétételét követő napon lép hatályba.
Orbán Viktor s. k.,
miniszterelnök


text:
98/2009. (XII. 11.) HM utasítása.  a honvédelmi tárca védelmi tervező rendszere felső szintű tervezési szabályainak alkalmazásáról
A honvédelemről és a Magyar Honvédségről szóló 2004. évi CV. törvény 52. § (1) bekezdésének f) pontja alapján a honvédelmi tárca
védelmi tervező rendszere felső szintű tervezési szabályainak alkalmazására az alábbi utasítást adom ki:
I. FEJEZET ÁLTALÁNOS RENDELKEZÉSEK Az utasítás hatálya 1. § Az utasítás hatálya a Honvédelmi Minisztériumra (a továbbiakban: HM), a honvédelmi miniszter közvetlen
alárendeltségébe, közvetlen és fenntartói irányítása, valamint felügyelete alá tartozó szervezetekre, továbbá a katonai
ügyészségekre terjed ki. Értelmező rendelkezések 2. § (1) A honvédelmi tárca védelmi tervező rendszere (a továbbiakban: HTVTR) működtetése során jelen utasításban nem
szabályozott kérdésekben a vezetés-irányításra vonatkozóan a HM Szervezeti és Működési Szabályzatában, illetve a
szervezetek Szervezeti és Működési Szabályzataiban meghatározottak az irányadók.
(2) Az utasítás alkalmazásában: a) erőforrás: a szervek, szervezetek képességeinek eléréséhez, fejlesztéséhez és fenntartásához, illetve feladatainak
ellátásához szükséges élőerő, infrastruktúra, eszközök, anyagok, szolgáltatások naturáliában, valamint egyes
feladatok vonatkozásában pénzben kifejezve; b) erőforrás-tervezésben közvetlenül részt vevő szervek, szervezetek: HM Állami Egészségügyi Központ, HM
Fejlesztési és Logisztikai Ügynökség (a továbbiakban: HM FLÜ), HM Hadműveleti és Kiképzési Főosztály
(a továbbiakban: HM HKF), HM Hadtörténeti Intézet és Múzeum, HM Infrastrukturális Ügynökség (a továbbiakban:
HM IÜ), HM Katona-egészségügyi Kiválósági Központ, HM Kommunikációs Főosztály (a továbbiakban: HM KF), HM
Közgazdasági és Pénzügyi Ügynökség (a továbbiakban: HM KPÜ), HM Központi Ellenőrzési és Hatósági Hivatal,
HM Nemzetközi Együttműködési Főosztály (a továbbiakban: HM NEF), HM Személyügyi Osztály, HM Személyzeti
Főosztály (a továbbiakban: HM SZF), HM Tábori Lelkészi Szolgálat, HM Tervezési és Koordinációs Főosztály
(a továbbiakban: HM TKF), HM Védelemgazdasági Főosztály (a továbbiakban: HM VGF), HM Védelempolitikai
Főosztály (a továbbiakban: HM VPF), HM Védelmi Hivatal, HM Védelmi Tervezési Főosztály (a továbbiakban: HM
VTF), MK Katonai Biztonsági Hivatal, MK Katonai Felderítő Hivatal (a továbbiakban: MK KFH), Katonai Főügyészség,
Zrínyi Miklós Nemzetvédelmi Egyetem; c) felső szintű tervező szervezetek: HM FLÜ, HM HKF, HM Haderő-tervezési Főosztály (a továbbiakban: HM HTF), HM
Informatikai és Információvédelmi Főosztály, HM IÜ, HM KPÜ, HM KF, HM NEF, HM SZF, HM TKF, HM VGF, HM VPF,
HM VTF; d) forrás: az államháztartásról szóló 1992. évi XXXVIII. törvény 87. §-ában meghatározottak;
e) felső szintű gazdálkodó szervek: a Honvédelmi Minisztérium fejezet központi és intézményi gazdálkodásának
rendjéről szóló HM utasításban meghatározott szervezetek; f) honvédelmi tárca feladatai: a honvédelemről és a Magyar Honvédségről szóló 2004. évi CV. törvényben, más
jogszabályokban, illetve az állami irányítás egyéb jogi eszközeiben a tárca részére meghatározott feladatok
összessége; g) katonai képesség: a haderő egyes szervezeti elemeinek vagy azok csoportosításának azon tulajdonságai, amelyek
lehetővé teszik egy adott képesség létrehozását, fenntartását és alkalmazását. Egy katonai képesség létezése
több, egy adott képességhez szükséges valamennyi összetevő (doktrína, szervezet, humán, hadfelszerelési és
infrastrukturális feltételek, kiképzettség, interoperabilitás) meglétét feltételezi, amely biztosítja a kívánt katonai
hatás elérését valamennyi képességre vonatkozóan; h) képesség-/szervezetfejlesztési program: a program eredményeként a meglévő, átalakítandó, vagy létrehozandó
képesség – vagy a képességet hordozó katonai szervezet/szervezetek összetétele, állománya és felszerelése –
kerül kialakításra, fejlesztésre, mely által a katonai szervezet/szervezetek alkalmassá válik/válnak a kitűzött
képességek megjelenítésére és hatásos alkalmazására (egy képesség megjelenése köthető egy konkrét, több
vagy valamennyi szervezeti elemhez); i) nagybani erőforrásterv: a honvédelmi tárca tervezett feladatainak végrehajtásához szükséges erőforráskereteket
tartalmazó, a 10 éves stratégiai és a tárca 1 (+n) éves rövid távú terveinek részét képező okmány;
j) részletes erőforrásterv: a feladatok végrehajtásához szükséges élőerő, eszközök, anyagok, szolgáltatások,
valamint pénzeszközök összességét naturális, illetve pénzben kifejezett formában tartalmazó adatbázis, amelyet
összesített formában a tárca 1 (+n) éves rövid távú tervei tartalmaznak;
k) tervezési ciklus: az adott terv készítésének meghatározott rendszerességgel ismétlődő időszaka;
l) tervezési dokumentum: az egyes tervezési feladatra vonatkozó, az illetékes szakterületi felelős által elkészített
dokumentum; m) tervidőszak: az az időtartam, amelyre az adott terv vonatkozik;
n) tervezési okmány: az egyes tervezési lépésekben elkészített, a következő tervezési lépés feladatainak
elvégzéséhez szükséges információkat tartalmazó, a honvédelmi miniszter által jóváhagyott irat;
o) védelmi ágazati program: a képesség-/szervezetfejlesztési programokban meghatározott fejlesztési feladatokat,
beszerzendő erőforrásokat szakterületenként/szakáganként részleteiben és összesítetten tartalmazó, a
védelmiképesség-fejlesztési feladatok programozott tervezéséről és végrehajtásáról szóló HM utasításban
szabályozott program. A HVTVR fogalma, rendeltetése 3. § (1) A HTVTR a honvédelmi tárcánál működtetett képesség/szervezet és feladat alapú, integrált tervező rendszer, amely
biztosítja a védelmi tervezési folyamat egymásra épülő lépésekben történő végrehajtását, valamint magában foglalja
a védelmi tervezés összehangolt, azonos célok megvalósítását szolgáló tevékenységeit.
(2) A HTVTR rendeltetése: a jogszabályokban és az állami irányítás egyéb jogi eszközeiben meghatározottaknak, a
biztonságpolitikai alapdokumentumokban támasztott igényeknek és követelményeknek, a nemzeti és a nemzetközi
elvárásoknak megfelelő, a haderő feladatainak és a feladatok, valamint az azok végrehajtásához szükséges
erőforrásoknak a teljes körű számbavétele, valamint az erőforrások képességekhez/szervezetekhez, illetve
feladatokhoz történő prioritások szerinti hozzárendelése, az erőforrások célszerű és gazdaságos felhasználásának
biztosítása. II. FEJEZET A HVTVR ÉS ALRENDSZEREI A HTVTR felépítése és vezetése
4. § A HM Védelmi Tervező Bizottság (a továbbiakban: HM VTB) a honvédelmi miniszter védelmi tervezéssel kapcsolatos
döntés-előkészítő testülete. A HM VTB hatáskörébe tartozik minden olyan előterjesztés, amely a HM tárca védelmi
tervezését, a képességek/szervezetek fejlesztését, a források elosztását, felhasználását, a tárca gazdálkodását és
költségvetését érintik. A HM VTB tevékenységét és működési rendjét külön HM utasítás tartalmazza.
5. § (1) A HTVTR mint rendszer az integrált védelmi tervezési folyamatot és a folyamatot végrehajtó alrendszereket foglalja
magába. Az integrált védelmi tervezési folyamat leírását az utasítás 10–22. §-ai tartalmazzák.
(2) A HTVTR irányításáért a HM kabinetfőnök, rendszer szintű működtetéséért és fejlesztéséért a HM VTF főosztályvezető
a felelős. (3) A HM VTF a rendszer működtetése és fejlesztése keretében:
a) koordinálja a tárca 10 éves stratégiai (a továbbiakban: 10 éves terv) és a tárca 1 (+n) éves rövid távú
[a továbbiakban: 1 (+n) éves terv] terveinek kidolgozását;
b) koordinálja, ellenőrzi, figyelemmel kíséri a szervek, szervezetek tervező tevékenységét;
c) összeállítja, és a HM VTB elé terjeszti a 10 éves és az 1 (+n) éves terveket;
d) ellenőrzi a szervek, szervezetek származtatott terveinek összhangját a 10 éves és az 1 (+n) éves tervekkel;
e) koordinálja a Magyar Honvédség (a továbbiakban: MH) egyedi tervezési, és eseti, rendkívüli feladatainak
tervezését; f) koordinálja a tervek megvalósulásának nyomon követését;
g) tájékoztatja az érintett szerveket és szervezeteket a honvédelmi miniszter döntéseiről;
h) elemzi és értékeli a HTVTR-ben készülő tervek rendszerszempontú összefüggéseinek strukturális, tartalmi és
formai követelményekre irányuló megfelelését; i) irányítja a HTVTR rendszerszintű fejlesztési feladatait.
(4) A HTVTR egymással kölcsönhatásban álló, tervezési tevékenységekre és feladatokra szakosodott, önmagukban is
rendszerként működő alrendszerekből áll. (5) A HTVTR alrendszerei:
a) Stratégiai Iránymutatási Alrendszer (a továbbiakban: SIAR); b) Képesség- és Feladattervező Alrendszer (a továbbiakban: KFTAR);
c) Erőforrás- és Költségtervező Alrendszer (a továbbiakban: EKTAR);
d) Költségvetés-tervező Alrendszer (a továbbiakban: KTAR). (6) Az alrendszerek szakirányításáért és felügyeletéért felelős vezetők:
a) a SIAR-ért a HM védelempolitikai szakállamtitkára; b) a KFTAR-ért a HM Honvéd Vezérkar főnöke (a továbbiakban: HM HVKF);
c) az EKTAR-ért a HM védelmi tervezési és infrastrukturális szakállamtitkára (a továbbiakban: HM VTISZÁT);
d) a KTAR-ért a HM VTISZÁT. (7) Az alrendszerek működtetéséért és fejlesztéséért felelős vezetők:
a) a SIAR-ért a HM VPF főosztályvezető; b) a KFTAR-ért a HM HTF főosztályvezető;
c) az EKTAR-ért a HM VTF főosztályvezető; d) a KTAR-ért a HM KPÜ vezérigazgató.
(8) A HM tárca tervező szervei, szervezetei az alrendszerek tevékenységében szakterületi feladataik szerint vesznek részt.
Stratégiai Iránymutatási Alrendszer 6. § (1) A SIAR rendeltetése: stratégiai célok és irányelvek megfogalmazása és érvényre juttatása a tárca védelmi tervezési
tevékenysége során. (2) Az alrendszer fő feladatai: a) a haderő fejlesztéséhez, működtetéséhez, fenntartásához és alkalmazásához kapcsolódó stratégiai célok és
irányelvek, védelempolitikai álláspontok, megfontolások és elvi javaslatok kidolgozása;
b) a biztonság- és védelempolitikai elvárások megfogalmazása, védelempolitikai prioritások meghatározása a
védelmi tervezés számára; c) a NATO- és EU-haderő-hozzájárulási igények, egyéb katonai elvárások és követelmények védelempolitikai
elemzése, értékelése, védelempolitikai álláspont kidolgozása; d) stratégiai iránymutatás kidolgozása és kiadása 10 éves tervidőszakra a „Miniszteri irányelvek a védelmi
tervezéshez” című tervezési okmányban (a továbbiakban: Miniszteri irányelvek);
e) a Miniszteri irányelvekben meghatározott elvárások érvényre juttatásának, megvalósulásának értékelése,
elemzése, javaslattétel a feltárt hiányosságok megszüntetésére, a felmerült problémák megoldására.
Képesség- és Feladattervező Alrendszer 7. § (1) A KFTAR rendeltetése: a katonai képességek létrehozásának, működtetésének, fenntartásának és alkalmazásának,
továbbá a szervek, szervezetek feladatainak tervezése. (2) Az alrendszer fő feladatai:
a) a stratégiai célok és irányelvek katonai szakmai értelmezése, teljesítésük lehetséges módjainak vizsgálata;
b) az MH katonai képesség-/szervezetszükségletének meghatározása, pontosítása, a szükséges műveleti elemzések
végrehajtása; c) javaslatok kidolgozása a 10 éves tervidőszakra vonatkozóan a képességek/szervezetek fejlesztésére és a haderő
struktúrájának alakítására; d) a haderő helyzetének felmérése és jövőbeni képességeinek megtervezése a védelempolitikai elvárások és a
haderő feladatrendszere alapján; e) javaslatok kidolgozása a 10 éves tervidőszakra vonatkozóan a képesség-/szervezetfejlesztési programokra, a
fejlesztési prioritásokra; f) a NATO- és EU-haderő-hozzájárulási, fejlesztési igények katonai szakmai értékelése;
g) az MH képességeinek fejlesztésére vonatkozó javaslatban rögzített elvárások érvényre juttatásának,
megvalósításának elemzése, értékelése, javaslattétel a feltárt hiányosságok megszüntetésére, a felmerült
problémák megoldására. Erőforrás- és Költségtervező Alrendszer 8. § (1) Az EKTAR rendeltetése: a KFTAR-ban meghatározott feladatok, tevékenységek végrehajtásához szükséges
erőforrásoknak a prognosztizáltan rendelkezésre álló források figyelembevételével történő képesség/szervezet, illetve
feladatalapú tervezése. (2) Az alrendszer fő feladatai: a) a HM fejezet prognosztizált, tárca szintű és részletes tervezési keretszámainak meghatározása;
b) az erőforrás-tervezés módszerének fejlesztése, az erőforrás-tervezésre vonatkozó normatív szabályozók
elkészítése, a tervezés szakmai irányítása és koordinálása; c) a prioritások szerint sorrendbe állított feladatok erőforrás-szükségleteinek a prognosztizáltan rendelkezésre álló
forrásokkal történő összevetése, opciók kidolgozása az erőforrások elosztására;
d) a különböző időtávú tervek összeállításához a prognosztizáltan rendelkezésre álló források számbavétele, az
egyes alrendszerekkel együttműködve az erőforráskeretek elosztási javaslatának kidolgozása, szükséges
információ biztosítása a védelmi tervezésben részt vevő szervek, szervezetek részére a feladataik tervezéséhez
rendelkezésre álló forrásokról; e) a 10 éves tervelgondoláshoz erőforrás-számvetések készítése, a 10 éves terv erőforrástervének kidolgozása,
valamint az 1 (+n) éves terv erőforrástervének alapjául szolgáló adatbázis összeállítása, adatszolgáltatás a HM
fejezet költségvetési javaslatának összeállításához; f) az erőforrások felhasználásának, a programok megvalósításának elemzése, értékelése, javaslattétel a feltárt
hiányosságok megszüntetésére, a felmerült problémák megoldására. Költségvetés-tervező Alrendszer
9. § (1) A KTAR rendeltetése: az EKTAR-ból érkező információk alapján a költségvetés tervezését és végrehajtását érintő
feladatok végzése, tárca szintű koordinációja. (2) Az alrendszer fő feladatai:
a) a nagybani erőforrástervek alapján a költségvetési törvényjavaslat HM fejezetet érintő részeinek összeállítása,
döntés-előkészítése, egyeztetése; b) az intézményi költségvetések tervezésére, végrehajtására és a beszámolásra vonatkozó normatív szabályozás
elkészítése, jóváhagyásra történő előterjesztése; c) az intézmények előirányzati kereteinek megállapítása, az intézményi költségvetések elkészítésének
koordinációja, a költségvetési tervezetek felülvizsgálata, jóváhagyásra történő felterjesztése, jóváhagyás utáni
kiadása; d) a költségvetés végrehajtásának, illetve a költségvetési előirányzatok felhasználásának a főkönyvi rendszeren és
analitikus nyilvántartásokon keresztül történő figyelemmel kísérése, elszámolása, értékelése és elemzése,
javaslattétel a feltárt hiányosságok megszüntetésére, a felmerült problémák megoldására.
III. FEJEZET INTEGRÁLT VÉDELMI TERVEZÉSI FOLYAMAT Általános elvek
10. § (1) A tervezési tevékenységet a stratégiai célok és irányelvek meghatározása és a tervezés kereteit kijelölő iránymutatás
indítja. A célok eléréséhez, valamint a feladatok végrehajtásához szükséges és elégséges szükségletek teljes körű
azonosítását követően a megvalósíthatóságot a prognosztizáltan rendelkezésre álló források figyelembevételével,
opciók kidolgozásával kell vizsgálni. Az opciók bemutatását, összevetését követően a meghozott vezetői döntés(ek)
alapján kerülnek összeállításra a tervek. A különböző időtávú tervek kiadása után kerül sor a tervezési tevékenységek
elemzésére és értékelésére, amelynek célja a tapasztalatok feldolgozása és iránymutatás biztosítása a további
tervezéshez, valamint a tervezési folyamat fejlesztéséhez. (2) A HTVTR-ben a tervezés képesség/szervezet és feladat alapú. A prognosztizáltan rendelkezésre álló forrásoknak és
erőforrásoknak az MH-jogszabályokban és az állami irányítás egyéb jogi eszközeiben meghatározott
feladatrendszeréhez történő hozzárendelése biztosítja a feladatok végrehajtásához szükséges képességek elérését,
működtetését, fenntartását és alkalmazását. (3) A feladatok végrehajtásához szükséges képességek/szervezetek létrehozásának, valamint külön vezetői feladatszabás
alapján a tárca igazgatási és haderőstruktúrájának átalakítási feladatait és az azokhoz szükséges erőforrásokat a
képesség-/szervezetfejlesztési programok tartalmazzák, amelyek alapján összeállításra kerülnek a költségvetés
megtervezését és a beszerzési eljárások kezelését lehetővé tevő védelmi ágazati programok.
(4) A folyamat biztosítja a feladatok és az azok végrehajtásához szükséges erőforrások teljes körű számbavételét, a
prognosztizáltan rendelkezésre álló forrásoknak és az erőforrásoknak képességekhez, illetve feladatokhoz történő
hozzárendelését. A kidolgozott tervek alapját képezik a feladatok végrehajtásának, az erőforrások célszerű és
gazdaságos felhasználásának. (5) A tervezési folyamat a védelempolitika és a katonai szakma által meghatározottak szerint intézményi szinttől fejezeti
szintig átfogja a HM tárca valamennyi feladatának, az azok végrehajtásához szükséges erőforrásoknak, valamint
költségvetési előirányzatoknak a megtervezését. (6) Az erőforrás-tervezés alapja a képesség/szervezet alapú feladattervezés. Az erőforrások feladatokhoz való
hozzárendelése a biztonságpolitikai, valamint az MH feladatrendszerének végrehajtásához kapcsolódó kockázatok
elemzése, értékelése alapján, a politikai és a katonai vezetés által meghatározott prioritások figyelembevételével
történik. A prioritások a feladatok végrehajtási időrendjének meghatározásánál, valamint a tervek végrehajtásához
kapcsolódó kockázatok kezelésénél is irányadóak. (7) A HTVTR-ben a védelmi tervezés négy kiemelt tervezési tevékenységre terjed ki: haderő-, erőforrás-, logisztikai
– beleértve a NATO integrált védelmi tervezési eljárásrendjében külön szereplő fegyverzeti tervezést –, valamint
vezetésirányítási tervezés. Kiegészítő tervezési tevékenység a tárcát érintő katasztrófavédelmi tervezés.
(8) A HTVTR-ben az erőforrás-tervezés az alábbi területeken folyik: képesség-/szervezetfejlesztés (humán, hadfelszerelési,
infrastrukturális, valamint a NATO besorolási rendjétől eltérő egészségügyi fejlesztés tervezése), személyi juttatások,
működés-fenntartás (kiképzés, logisztikai és egészségügyi ellátás, infrastrukturális, nemzetközi és a fejezeti kezelésű
feladatok) tervezése. Az erőforrástervek egyrészt a fenti területek, illetve az Egységes Védelmi Szakfeladatrendszer
szerinti területeken kerülnek összeállításra. (9) A HTVTR-ben a költségvetés tervezése az államháztartás működési rendje szerint valósul meg.
(10) A HTVTR folyamatrendszere szabályozott, egymásra épülő tevékenységeket, kijelölt döntési pontokat és
döntéshozatali jogköröket foglal magában. A rendszer elegendő információ biztosításával, alátámasztott
alternatívákkal teszi lehetővé a megalapozott szakmai döntések meghozatalát. A tervezési folyamatok és a
rendszerben készülő tervek átláthatóak, amelyek biztosítják a tervokmányok átjárhatóságát, a végrehajtandó
feladatok nyomon követhetőségét és az elszámoltathatóságot. (11) A HTVTR-ben a tervezés során különösen az alábbi jogszabályok és az állami irányítás egyéb jogi eszközei az irányadók:
a Magyar Köztársaság Alkotmánya, a honvédelemről és a Magyar Honvédségről, az államháztartásról, az
egészségügyről, a felsőfokú oktatásról, a nemzetbiztonsági szolgálatokról, a lelkiismereti és vallásszabadságról,
valamint az egyházakról szóló törvények, a honvédelemről és a Magyar Honvédségről szóló törvény végrehajtásáról,
az államháztartás működési rendjéről, a honvédelmi szervek működésének az államháztartás működési rendjétől
eltérő szabályairól szóló kormányrendeletek, a Magyar Köztársaság biztonság- és védelempolitikájának alapelveiről,
valamint az azokban előírt feladatok végrehajtásának főbb irányairól és feltételeiről, a honvédség hosszú távú
fejlesztésének irányairól, a honvédség részletes bontású létszámáról, fejlesztésének főbb haditechnikai eszközeiről
szóló országgyűlési határozatok, az MK nemzeti katonai stratégiájáról, a Magyar Honvédség 10 éves stratégiai
terveivel, valamint a NATO/EU tervezési dokumentumokkal kapcsolatos feladatokról szóló kormányhatározatok,
valamint a NATO, EU biztonság- és védelempolitikai célkitűzések, haderő-hozzájárulási igények és képességfejlesztési
ajánlások. 11. § (1) A HTVTR keretén belül tárca szinten a következő tervek készülnek: 10 éves terv, a tárca 1 (+n) éves terve, éves munka
(feladat) terve, valamint éves beszerzési terve, a HM fejezet költségvetési javaslat és éves beszerzési terv. A HTVTR-ben
kidolgozott 10 éves terv a tárca alapterve. A végrehajtás érdekében a tárca szintjén készített rövid távú tervek a
származtatott tervek. (2) A NATO-tól és az EU-tól érkező hozzájárulási igények és fejlesztési ajánlások elfogadása a védelempolitikai és a katonai
szakmai elemzés alapján, az MH feladatrendszerének, a tervezési időszakban prognosztizáltan rendelkezésre álló
források figyelembevételével történik. A NATO és az EU védelmi tervezésében a haderő-felajánlások megtételének, a
haderő fejlesztésére vonatkozó és egyéb információk szolgáltatásának alapja a jóváhagyott 10 éves terv.
(3) A HM tárcán belül készített további terveknek összhangban kell lenniük az (1) bekezdésben meghatározott tervekkel.
(4) A 10 éves és az 1 (+n) éves tervek kidolgozásának részletes feladatait, felelőseit és a jelen utasításban meghatározott
határidők pontosítását, a tervezési ciklusonként kiadásra kerülő külön HM utasítások szabályozzák. A tervek
kidolgozásában az alrendszerek szakmai irányítása mellett a felső szintű tervező szervezetek vesznek részt.
Tervezési folyamat 12. § (1) Az integrált védelmi tervezési folyamat az alábbi – egymásra épülő tervezési tevékenységsort magában foglaló –
tervezési lépésekből áll: a) stratégiai iránymutatás; b) képességszükségletek azonosítása és megállapítása;
c) 10 éves célok, feladatok meghatározása, források elosztása;
d) végrehajtás tervezése; e) elemzés, értékelés. (2) Az egyes tervezési lépéseket tervezési okmányok zárják le, amelyek alapul szolgálnak a következő tervezési lépés(ek)
számára. A tervezési okmányok jóváhagyásával egyidejűleg a honvédelmi miniszter dönt a tervezési tevékenység
további irányáról. (3) Az egyes tervezési lépésekben a megelőző tervezési lépésekben jóváhagyott tervezési okmányok tartalma szükség
szerint módosítható, pontosítható. (4) A HTVTR-ben a stratégiai tervezés négyéves tervezési ciklusban folyik. A tervezési ciklus kezdete az adott időszakra
kidolgozandó 10 éves terv tervidőszakát megelőző negyedik év első naptári napja. Egy tervezési ciklus alatt egy
10 éves tervet (alapterv) kell készíteni az (1) bekezdés a)–c) pontjai szerinti lépések végrehajtásával.
(5) A 10 éves terv kidolgozásának folyamata a 11. § (4) bekezdésében meghatározott HM utasítás kiadásával kezdődik,
időtartama kettő és fél év. (6) A biztonsági környezetben, a forráslehetőségekben beállt változás, valamint magasabb szintű közjogi feladatszabás
esetén, illetve egyéb indok alapján a 10 éves terv pontosítását vagy a négyéves ciklustól eltérően új terv kidolgozását a
honvédelmi miniszter rendeli el. (7) A tárca 10 éves tervének végrehajtása érdekében tárca szinten évente a következő terveket kell elkészíteni: a tárca
1 (+n) éves, éves munka (feladat), a HM fejezet költségvetési javaslat és beszerzési tervek.
(8) A különböző időtávú tervek jóváhagyását követően végrehajtásra kerül a tervezési lépések során alkalmazott tervezési
módszerek, a tervezési folyamat és a tervek elemzése, értékelése, a tapasztalatok feldolgozása és a következtetések
levonása. Mindezek eredményeit figyelembe véve az illetékes szerv, szervezet javaslatot tesz a feltárt hiányosságok
megszüntetésére, a felmerült problémák megoldására és a tervezési folyamat fejlesztésére.
Stratégiai iránymutatás 13. § (1) A stratégiai iránymutatás általánosságban és az adott hosszú távú tervidőszakra vonatkozóan rögzíti a haderővel
szembeni védelempolitikai elvárásokat és célokat. (2) A stratégiai iránymutatás információit a 10. § (11) bekezdésben felsorolt jogszabályok és az állami irányítás egyéb jogi
eszközei, alapinformációit a nemzeti kül- és biztonságpolitikai célkitűzések, a biztonsági környezet megítélése, a
haderőhelyzet-jelentés, az előző 10 éves terv, illetve az abban foglalt feladatok időarányos végrehajtásának értékelése
képezik. Az iránymutatás figyelembe veszi a szövetségi védelmi, haderőtervezésre vonatkozó Miniszteri irányelveket,
a NATO, EU biztonság- és védelempolitikai célkitűzéseket, haderő-hozzájárulási igényeket és képességfejlesztési
ajánlásokat. (3) A stratégiai iránymutatás kidolgozásának fő feladatai:
a) a Magyar Köztársaság tervidőszakra vonatkozó kül- és biztonságpolitikai célkitűzéseinek áttekintése, a
honvédelemre és az MH-ra vonatkozó célok összegzése a Külügyminisztériummal együttműködve;
b) a tervidőszakot jellemző kül- és biztonságpolitikai környezet elemzése, megítélése, a biztonsági kockázatok és
fenyegetettségek számbavétele, a haderő előtt álló biztonsági kihívások és feladatok áttekintése együttműködve
az MK KFH-val és a Külügyminisztériummal; c) az MH adott időpontban meglévő képességeit bemutató haderőhelyzet-jelentés kidolgozása;
d) a tervidőszakban prognosztizáltan rendelkezésre álló források meghatározása – együttműködve a
Pénzügyminisztériummal –, a tárca forráslehetőségeinek elemzése; e) a Miniszteri irányelvek tervezési módszerének elemzése, a végrehajtás tapasztalatainak feldolgozása alapján
értékelések végrehajtása és következtetések levonása, javaslattétel a feltárt hiányosságok megszüntetésére, a
felmerült problémák megoldására és a tervezési folyamat fejlesztésére.
(4) A tervezési lépés tervezési okmánya a Miniszteri irányelvek a védelmi tervezéshez, melynek
a) rendeltetése: a 10 éves tervezés alapjául szolgáló védelempolitikai célkitűzések, prioritások és tervezési irányelvek
meghatározása; b) tartalma: a tervidőszakra prognosztizálható biztonsági környezet és annak hatása a haderőre, a haderővel
szemben támasztott követelmények, különösen a haderőkép, az ambíciószint és a tervezési alapvetések, a haderő
fejlesztésének prioritásai és követelményei, valamint az erőforrások tervezésének és felhasználásának irányelvei.
(5) A stratégiai iránymutatás kidolgozása a SIAR-on belül történik a HTVTR alrendszerei bevonásával, az előző tervezési
ciklus végrehajtásának, eredményei értékelésének és elemzésének figyelembevételével. (6) A Miniszteri irányelvek kiadásának határideje: a tervezési ciklus második naptári év második negyedévének vége.
(7) A Miniszteri irányelveket a HM védelempolitikai szakállamtitkára a HM VTB állásfoglalásával terjeszti fel a honvédelmi
miniszternek jóváhagyásra. Képességszükségletek megállapítása 14. § (1) Az MH képességszükséglete azonosításának célja a haderő feladatrendszerének teljesítéséhez szükséges képességek
megállapítása az MH-nak az ország határain kívül folytatott műveletekben történő egyidejű alkalmazására vonatkozó
előírás figyelembevételével, tervezési időszaktól és forráskorlátoktól függetlenül. (2) A tervezés információit a 10. § (11) bekezdésben felsorolt jogszabályok és az állami irányítás egyéb jogi eszközei,
alapinformációit a Miniszteri irányelvek, valamint a minőségi és mennyiségi követelményeket meghatározó, korábbi
képességtervező katalógus tartalmazza. (3) A képességszükségletek megállapításának fő feladatai:
a) a védelempolitikai elvárások és célok, valamint az ambíciószint és az abban meghatározott egyidejűségi
korlátozások katonai elemzése, teljesítésük lehetőségeinek vizsgálata; b) az MH feladatrendszerének katonai elemzése, a képességfejlesztés szempontjából meghatározó feladatok
megállapítása; c) az MH feladatai teljesítéséhez számba vett képességeknek, a kapcsolódó műveleti követelményeknek, a
képességek biztosításához szükséges szervezeteknek és az erők csoportosításának a képességtervező
katalógusban történő rögzítése, a katalógus pontosítása; d) az ambíciószintben meghatározott egyidejűségi korlát figyelembevételével a szükséges képességek – az MH
képességszükséglete – meghatározása; e) az MH képességszükséglet-tervezési módszerének elemzése, a végrehajtás tapasztalatainak feldolgozása alapján
értékelések végrehajtása és következtetések levonása, javaslattétel a feltárt hiányosságok megszüntetésére, a
felmerült problémák megoldására és a tervezési folyamat fejlesztésére;
f) a képességtervező katalógusnak és az MH képességszükségletének karbantartása, valamint aktualizálása az
esedékes tervezési ciklusban. (4) Az MH képességszükséglete: a) rendeltetése: az MH jogszabályokban és az állami irányítás egyéb jogi eszközeiben rögzített feladataihoz
szükséges képességeinek bemutatása, alapinformációk biztosítása az MH képesség-/szervezetfejlesztési
feladatainak tervezéséhez; b) tartalma: az MH szervezetében létrehozandó és fenntartandó képességek, a képességeket biztosító szervezetek,
szervezeti elemek típus és mennyiség szerinti felsorolása. (5) Az MH képességszükséglete az MH feladatainak, az ambíciószintnek, az ambíciószintben rögzített egyidejűségi
korlátoknak és az állami feladatoknak a módosulása esetén igényel teljes körű átdolgozást. A haditechnikai eszközök,
fegyverrendszerek technológiai fejlődése, a harceljárások (doktrínák) változása az MH képességszükségletének
pontosítását, átdolgozását igényelheti, míg a szövetségi haderő-hozzájárulási igények módosulása az MH
képességszükségletének bővítését vagy szűkítését eredményezheti. (6) A képességtervező katalógus kidolgozása, valamint az MH képességszükségletének meghatározása az előző tervezési
ciklus végrehajtásának, eredményei értékelésének és elemzésének figyelembevételével, és HTVTR-en belüli
egyeztetésével a KFTAR-ban történik. (7) Az MH képességszükségletének kidolgozási határideje: a tervezési ciklus második naptári év harmadik negyedévének
vége. (8) Az MH képességszükségletét a HM HVKF a HM VTB állásfoglalásával terjeszti fel elfogadásra a honvédelmi
miniszternek. Javaslattétel az MH képességeinek fejlesztésére 15. § (1) A javaslattétel az MH képességeinek fejlesztésére a 10 éves tervidőszakban reálisan kialakítható képességek, valamint
a szervezetek tervidőszaki ki-, illetve átalakításának meghatározására irányul. A kidolgozott javaslatok alapján kerül sor
a tervezési időszak képességfejlesztési irányainak, a tervezési időszakban megvalósítható képességfejlesztés
feladatainak meghatározására, figyelembe véve a haderő helyzetét, valamint a folyamatban lévő
képesség-/szervezetfejlesztési programokat. (2) A tervezési szakasz információit a 10. § (11) bekezdésben felsorolt jogszabályok és az állami irányítás egyéb jogi
eszközei, alapinformációit a Miniszteri irányelvek, a képességtervezési katalógus, az MH képességszükséglete, a
haderőhelyzet-jelentés, a NATO- és EU-hozzájárulási igények, képességfejlesztési ajánlások, valamint kapcsolódó
értékelések és dokumentumok, az érvényes 10 éves terv, illetve az abban foglalt feladatok időarányos végrehajtásának
értékelése képezik. (3) Az MH képességeinek fejlesztésére vonatkozó javaslattétel kidolgozásának fő feladatai:
a) az előző tervezési lépésben készült tervezési okmányok elemzése, értékelése az MH képességeinek fejlesztésére
vonatkozó javaslat kidolgozásához szükséges, elegendő információ megléte szempontjából;
b) a NATO és EU aktuális hozzájárulási igényei és képességfejlesztési ajánlások feldolgozása;
c) az MH képességszükségletének pontosítása a tervidőszakra vonatkozó miniszteri irányelvek, a NATO- és
EU-hozzájárulási igények és képességfejlesztési ajánlások, az előző tervezési ciklus végrehajtására vonatkozó
tapasztalatok, az eredmények elemzésének és értékelésének figyelembevételével; d) a képességszükségletek összevetése a meglévőkkel, a képességhiányok és -feleslegek, illetve a fejlesztési
prioritások meghatározása. A hiányokhoz és feleslegekhez kapcsolódó kockázatok értékelése és javaslatok
kidolgozása azok kezelésére; e) elgondolás kialakítása a képességhiányok és feleslegek megszüntetésének módjaira, feladataira, ütemezésére
opciók kidolgozásával; f) a folyamatban lévő képesség-/szervezetfejlesztési programok felülvizsgálata, javaslat kidolgozása a programok
folytatására, módosítására, törlésére, új programok indítására; g) opciók kidolgozása a javasolt képesség-/szervezetfejlesztésre, azok prioritásainak és nagybani
erőforrás-szükségletének meghatározása; h) a képesség-/szervezetfejlesztés tervezési módszerének elemzése, a végrehajtás tapasztalatainak feldolgozása
alapján értékelések végrehajtása és következtetések levonása, javaslattétel a feltárt hiányosságok
megszüntetésére, a felmerült problémák megoldására és a tervezési folyamat fejlesztésére.
(4) A tervezési szakasz tervezési okmánya: Javaslat az MH képességeinek fejlesztésére
a) rendeltetése: katonai szakmai javaslattétel az MH képességeinek tervidőszaki fejlesztésére;
b) tartalma: a képesség-/szervezetfejlesztés tervidőszaki célkitűzései, fő feladatai, azok ütemezése, prioritásai,
programjavaslatai és erőforrás-szükséglete opciónként, valamint a NATO- és EU-haderő-hozzájárulási igények és
képességfejlesztési ajánlások katonai szakmai megítélése. Az MH képességszükségletéhez képest a
tervidőszakban el nem érhető képességek következményeinek, kockázatainak bemutatása opciónként.
(5) A Javaslat az MH képességeinek fejlesztésére című tervezési okmány kidolgozása az előző tervezési ciklus
végrehajtásának, eredményei értékelésének és elemzésének figyelembevételével, és HTVTR-en belüli egyeztetésével
a KFTAR-ban történik. (6) A (4) bekezdés szerinti okmány kidolgozásának határideje: a tervezési ciklus harmadik naptári év első negyedévének
vége. (7) A Javaslat az MH képességeinek fejlesztésére című tervezési okmányt a HM HVKF a HM VTB állásfoglalásával terjeszti
fel a honvédelmi miniszternek jóváhagyásra. 10 éves célok, feladatok meghatározása, források elosztása
16. § A 10 éves terv kidolgozása két szakaszban történik:
a) a javaslatok megvalósíthatóságának elemzése; b) a 10 éves terv összeállítása.
17. § (1) A javaslatok megvalósíthatóságának elemzését magában foglaló tervezési szakasz végrehajtásának célja a
prognosztizáltan rendelkezésre álló források alapján a képesség/szervezet fejlesztésére vonatkozó javaslatok
megvalósíthatóságának vizsgálata valamennyi tervezési terület feladatainak, szükségleteinek, azok prioritásainak,
egymásra gyakorolt hatásainak, illetve következményeinek és a kockázatainak bemutatásával. A javaslatok
megvalósíthatósága opciókban kerül kidolgozásra. (2) A tervezési szakasz kidolgozásának információit a 10. § (11) bekezdésben felsorolt jogszabályok és az állami irányítás
egyéb jogi eszközei, alapinformációit a Miniszteri irányelvek, a Javaslat az MH képességeinek fejlesztésére, az előző
10 éves terv, illetve az abban foglalt feladatok időarányos végrehajtásának értékelése, a képesség-/szervezetfejlesztési
programok helyzete, valamint a tárca tervidőszaki forráslehetőségeiről készített – a tárgyévet követő 3 évre vonatkozó
költségvetési keretszámok alapján pontosított – elemzés képezik. (3) A javaslatok megvalósíthatóságának elemzésére vonatkozó szakasz fő feladatai:
a) HM utasítás kiadása, a tervezési feladatok végrehajtására, ütemezésére, tervezési irányelvek meghatározására;
b) a javaslatok megvalósíthatósági elemzésének kidolgozásához szükséges elegendő információ biztosítottsága
érdekében az előző tervezési lépésben készült tervezési okmányok elemzése, értékelése;
c) a folyamatban lévő képesség-/szervezetfejlesztési programok végrehajtásának értékelése a védelmi ágazati
programok alapján, javaslattétel szükség szerinti módosításukra, pontosításukra; d) az előző 10 éves tervben szereplő képesség-/szervezetfejlesztési programok áttekintése, javaslattétel szükség
szerinti módosításukra, pontosításukra; e) az indításra javasolt új képesség-/szervezetfejlesztési programok elgondolásainak kidolgozása;
f) a tervezési területek tervidőszakra vonatkozó fő céljainak, fő feladatainak, a feladatok prioritásának és nagybani
forrásigényének meghatározása; g) a tervidőszakban prognosztizáltan rendelkezésre álló források pontosítása a tárgyévet követő 3 évre vonatkozó
költségvetési keretszámokat megállapító kormányhatározat alapján; h) elsődleges forrásallokáció kidolgozása a tárca tervidőszaki forráslehetőségeiről készített elemzés, valamint az
érvényben lévő 10 éves tervben foglalt feladatok időarányos végrehajtásának értékelése alapján, a Miniszteri
irányelvekben megfogalmazott általános erőforrás-tervezési elvek figyelembevételével; i) az Elsődleges forrásallokáció tervezési keretszámai alapján a tervidőszakban – a prioritások figyelembevételével –
végrehajtható fő feladatok és ütemezésük, illetve a forrásokkal alá nem támasztott (végre nem hajtható) feladatok
és azok következményeinek, kockázatainak tervezési területenként történő bemutatása, tárca szintű összegzése;
j) a tervezhető források elosztásának optimalizálása érdekében opciók kialakítása. Minden opció külön-külön
magában foglalja valamennyi tervezési terület célkitűzéseit, a tervezhető források keretei között megvalósítható
fő feladatait, a képesség-/szervezetfejlesztési programokat, az opciók végrehajtásának következményeit és
kockázatait; k) a javaslatok megvalósíthatóságának, tervezési módszerének elemzése, a végrehajtás tapasztalatainak
feldolgozása alapján értékelések végrehajtása és következtetések levonása, javaslattétel a feltárt hiányosságok
megszüntetésére, a felmerült problémák megoldására és a tervezési folyamat fejlesztésére.
(4) A tervezési szakasz dokumentumai: a) Elsődleges forrásallokáció:
aa) rendeltetése: tervezési keretszámok megállapítása az erőforrás-tervezésben közvetlenül részt vevő
szervezetek részére, melyek alapján azonosíthatóak a tervidőszakban végrehajtandó, illetve a forrásokkal alá nem
támasztott (végre nem hajtható) feladatok is; ab) tartalma: a tárca prognosztizálható forráslehetőségei (GDP részarány alapján számvetett támogatási
főösszegek és bevételek), a tervezett források tervezési területek, illetve azon belül a tervező szervezetek közötti
elsődleges elosztása, az elsődleges elosztás alapján azonosítható következmények, kockázatok nagybani
bemutatása. b) A tárca 10 éves stratégiai tervelgondolása:
ba) rendeltetése: a tárca 10 éves tevékenységére vonatkozó döntés-előkészítő okmány, amelynek a miniszteri
szinten jóváhagyott megvalósíthatósági változata egyben alapul szolgál a NATO haderő-hozzájárulási igényeiről
és fejlesztési ajánlásokról folytatandó egyeztetésekhez; bb) tartalma: a védelempolitikai célkitűzések elérését biztosító képességek létrehozásának, fejlesztésének,
működtetésének, fenntartásának és alkalmazásának, valamint a tervidőszaki feladatok finanszírozásának – a
tervezhető források keretei között – a tervidőszakban megvalósítható változatai, a változatok előnyei, hátrányai,
következményei és kockázatai, döntést igénylő kérdések, vezetői döntésre vonatkozó javaslatok.
(5) A tervezési szakasz feladatainak koordinációját és a tárca 10 éves stratégiai tervelgondolás dokumentum összeállítását
az előző tervezési ciklus végrehajtásának, eredményei értékelésének és elemzésének figyelembevételével, és
HTVTR-en belüli egyeztetésével a HM VTF végzi. (6) A 10 éves stratégiai tervelgondolás dokumentum kidolgozásának határideje: a tervezési ciklus harmadik naptári éve
októberének vége. (7) A 10 éves stratégiai tervelgondolás dokumentumot a HM VTISZÁT a HM VTB állásfoglalásával terjeszti fel a honvédelmi
miniszternek jóváhagyásra. 18. § (1) A miniszteri döntés(ek) alapján a 10 éves terv összeállításának tervezési szakaszában készül el a 10 éves terv.
(2) A 10 éves terv összeállításának fő feladatai:
a) a 10 éves terv kidolgozásához szükséges elegendő információ biztosítottsága érdekében az előző tervezési
lépésben készült tervezési okmányok elemzése, értékelése; b) a tervezési területekre vonatkozó célkitűzések, fő feladatatok, prioritások pontosítása és véglegesítése a 10 éves
tervelgondolás alapján – és azzal együtt a források elosztásáról – meghozott miniszteri döntés(ek) szerint;
c) a képesség-/szervezetfejlesztési programok véglegesítése, a tervidőszakban végrehajtásra tervezett programok
összegzése; d) a 10 éves terv tervezési módszerének elemzése, a végrehajtás tapasztalatainak feldolgozása alapján értékelések
végrehajtása és következtetések levonása, javaslattétel a feltárt hiányosságok megszüntetésére, a felmerült
problémák megoldására és a tervezési folyamat fejlesztésére; e) a 10 éves terv összeállítása.
(3) A 10 éves terv: a) rendeltetése: a 10 éves tervidőszak stratégiai céljainak, fő feladatainak, a célok elérési módjainak és a
prognosztizáltan rendelkezésre álló források elosztásának, illetve azok tervezett felhasználásának rögzítése. A terv
alapul szolgál a származtatott tervek kidolgozásához, a NATO- és EU-haderő-felajánlások megtételéhez, védelmi
tervezési információk szolgáltatásához; b) tartalma: a tárca tervidőszaki stratégiai céljai, a tervezési területek célkitűzései, fő feladatai, a feladatok prioritása, a
prognosztizáltan rendelkezésre álló források elosztása, a terv megvalósítási kockázatainak kezelési módjai.
(4) A 10 éves terv kidolgozásának koordinációját és a terv összeállítását az előző tervezési ciklus végrehajtásának,
eredményei értékelésének és elemzésének figyelembevételével, és HTVTR-en belüli egyeztetésével a HM VTF végzi.
(5) A 10 éves terv kidolgozásának határideje: a tervezési ciklus negyedik naptári évének február 28. napja.
(6) A 10 éves terv fő irányairól a HM TKF kormány-előterjesztést készít. A 10 éves tervet a HM VTISZÁT a HM VTB
állásfoglalásával terjeszti fel a honvédelmi miniszternek jóváhagyásra. A honvédelmi miniszter a 10 éves tervet a
kormány-előterjesztés elfogadását követően hagyja jóvá. (7) A 10 éves terv – a NATO tervezési eljárás során született dokumentumok alapján – NATO általi megítéléséről a HM VTF
jelentést állít össze a Kormány részére. A jelentés Kormány elé terjesztésének határideje: a szövetségi megítélés
jóváhagyását követő 30 munkanapon belül. Végrehajtás tervezése 19. § (1) A 10 éves tervben kitűzött célok elérését és a kapcsolódó feladatok végrehajtását az évenkénti költségvetési
lehetőségeket figyelembe vevő, részletesen kidolgozott, a tárca 1 (+n) éves, valamint az annak alapján készülő éves
munka (feladat), a HM fejezet költségvetési javaslat és éves beszerzési tervek végrehajtása biztosítja.
(2) A tervek az első évre vonatkozóan részletesek, a további évekre (+n) vonatkozóan nagyobb léptékűek. Mivel a tervek
jóváhagyása áthúzódik a végrehajtás első évére, ezért a tervek a végrehajtandó feladatokat az első év január 1-jétől a
második év március 31-ig részletesen tartalmazzák. (3) A végrehajtás tervezéséhez szükséges információkat és adatokat a 10. § (11) bekezdésben felsorolt jogszabályok és az
állami irányítás egyéb jogi eszközei, alapinformációit az érvényben lévő 10 éves terv, a tárgyévet követő 3 évre
vonatkozó költségvetési keretszámot meghatározó kormányhatározat, a tervezést megelőző évben végrehajtott és a
tervezés évében végrehajtás alatt álló feladatok értékelése, valamint az 1 (+n) éves terv összeállítására vonatkozó HM
utasítás biztosítja. (4) A végrehajtás tervezésének fő feladatai:
a) HM utasítás kiadása, a tervezési feladatok végrehajtására, ütemezésére, tervezési irányelvek meghatározására;
b) a 10 éves terv alapján a rövid távú tervidőszak feladatainak tervezési területenkénti számbavétele, áttekintése,
pontosítása a HM fejezet Feladatrend, az Egységes Védelmi Szakfeladatrendszer alkalmazásával;
c) a rövid távú időszak forráslehetőségeinek felmérése, elemzése, értékelése, a források elsődleges allokációjának
összeállítása; d) az elsődleges forrásallokáció alapján tervezési keretszámok megküldése az erőforrás-tervezésben közvetlenül
részt vevő szervezetek részére; e) az elsődleges allokációban biztosított források prioritások szerinti hozzárendelése a végrehajtandó feladatokhoz
és képesség-/szervezetfejlesztési/védelmi ágazati programokhoz; f) a forrásokkal alá nem támasztott feladatokhoz kapcsolódó következmények, kockázatok felmérése, elemzése;
g) az 1 (+n) éves terv tervezetének összeállítása (a forráselosztás optimalizálása érdekében, szükség szerint
opciókban); h) a honvédelmi miniszter döntése alapján tervezési keretszámok megküldése az erőforrás-tervezésben közvetlenül
részt vevő szervezetek részére a HM fejezet költségvetési javaslatának összeállításához;
i) a HM fejezet költségvetési javaslatának összeállítása és átadása a Pénzügyminisztérium részére;
j) a gazdálkodást megalapozó törvénytervezetekhez normaszöveg javaslat benyújtása a PM részére;
k) az elfogadott költségvetési törvény alapján kincstári költségvetés készítése;
l) az elemi és éves intézményi költségvetési tervek államháztartási szakfeladatrend szerinti összeállítása, kezelése;
m) az elemi költségvetési tervek benyújtása a Pénzügyminisztérium felé;
n) a honvédelmi miniszter által jóváhagyott éves intézményi költségvetési tervek szervezetek részére történő
visszaigazolása; o) a költségvetési javaslat keretszámai alapján a részletes erőforrásterv kidolgozása, a tervezési adatbázis
összeállítása; p) a folyamatban lévő képesség-/szervezetfejlesztési programok végrehajtási terveinek pontosítása, illetve a rövid
távú időszakban indítandó képesség-/szervezetfejlesztési programok alapján a védelmi ágazati programok
program-végrehajtási terveinek véglegesítése. (5) A végrehajtás tervezésének folyamatát a tárca 1 (+n) éves rövid távú terve zárja le, amelynek:
a) rendeltetése: a 10 éves terv célkitűzéseinek elérése érdekében rövid távon, a tervidőszakban végrehajtandó
feladatok rögzítése, azokhoz a források hozzárendelése, valamint alapinformáció biztosítása a származtatott
tervek összeállításához; b) tartalma: az 1 (+n) években végrehajtandó feladatok, a képesség-/szervezetfejlesztési programok összegzése, a
felhasználható források elosztása (a feladatok végrehajtásához szükséges erőforrásokat részletesen a tervezési
adatbázison alapuló részletes erőforrásterv tartalmazza), a terv végrehajtási kockázatainak kezelése.
(6) Az 1 (+n) éves terv összeállításának tervezési tevékenységeit a HM VTF koordinálja, illetve az előző tervezési ciklus
végrehajtásának, eredményei értékelésének és elemzésének figyelembevételével, és HTVTR-en belüli egyeztetésével
összeállítja a terv tervezetét és a tervet. (7) Az 1 (+n) éves terv tervezete alapján a HM KPÜ összeállítja a HM fejezet költségvetési javaslatát.
(8) Az 1 (+n) éves terv tervezetének kidolgozási határideje: évente, a PM tervezési körirata kézhezvételét követő 10.
munkanap; a terv kidolgozásának határideje: évente október 31.
(9) Az 1 (+n) éves terv tervezetét, a HM fejezet költségvetési javaslatát a HM VTISZÁT a HM VTB állásfoglalásával terjeszti fel
a honvédelmi miniszternek jóváhagyásra. (10) A feladatszabó HM utasítás, a HM HVKF éves feladatszabó parancsa, a tárca éves beszerzési terve, a tárca 1 (+n) éves
rövid távú terve, valamint annak részét képező részletes feladat- és erőforrásterv alapján, azzal összhangban
készülnek, amelyek a költségvetési törvény alapján pontosításra, szükség szerint módosításra kerülnek.
(11) A szervezetek által készített tervek kidolgozása a tárca rövid távú terve alapján, azzal összhangban történik.
A tervek végrehajtásának elemzése, értékelése 20. § (1) A tervező rendszerbe épített elemzés, értékelés célja, hogy biztosítsa a rendszerelemek összehangolt tevékenységét, a
tervek és a végrehajtás tényadatainak összehasonlítását, a tapasztalatok feldolgozását, következtetések levonását,
illetve tegyen javaslatot a felmerült problémák kiküszöbölésére, az alkalmazott módszertan továbbfejlesztésére.
(2) Az elemzési, értékelési tevékenység alapinformációit a HTVTR-ben készített tervokmányok, tervek, a végrehajtás
tényadatai, valamint a NATO és EU részéről érkező értékelések biztosítják.
(3) A végrehajtás elemzés, értékelés fő feladatai: a) A végrehajtás védelempolitikai szempontú elemzése, értékelése: a stratégiai célkitűzések teljesítésének
vizsgálata. Eltérések esetén azok hatásainak, következményeinek és kockázatainak bemutatása, javaslatok
kidolgozása a felmerült problémák megoldására, a kockázatok kezelésére.
b) A végrehajtás katonai-szakmai szempontú elemzése, értékelése: a katonai képesség-/szervezetfejlesztések
ütemezett megvalósításának vizsgálata, elemzése és értékelése. Eltérések esetén azok hatásainak,
következményeinek és kockázatainak bemutatása, javaslatok kidolgozása a felmerült problémák megoldására, a
kockázatok kezelésére. c) A végrehajtás erőforrás-felhasználás szempontú elemzése, értékelése: a részletes erőforrásterv összehasonlítása a
HM fejezet költségvetési javaslatával, valamint a tárca éves beszerzési terveivel, illetve azok végrehajtásával,
valamint az eltérések, azok okainak, hatásainak, következményeinek és kockázatainak bemutatása. Javaslatok
kidolgozása a felmerült problémák megoldására és a kockázatok kezelésére.
d) Rendszerműködtetési, rendszerfejlesztési értékelés készítése a 10 éves, valamint az 1(+n) éves tervek kidolgozási
folyamatairól, okmányairól: a tervezési rendszer döntéshozatali mechanizmusának, felépítésének, kapcsolati és
szabályozó rendszerének, az elkészített tervek rendszer szempontú összefüggéseinek, strukturális, tartalmi és
formai követelményekre irányuló megfelelésének elemzése és értékelése. Javaslatok kidolgozása a felmerült
problémák megoldására, a rendszer fejlesztésére. e) Az országgyűlési beszámoló kidolgozásával párhuzamosan a HM TKF minden évben összeállítja a megelőző év
részletes értékelését tartalmazó Tárcaösszefoglaló című dokumentumot, amely tartalmazza a végrehajtott, illetve
a végre nem hajtott feladatokat, valamint az egyes feladatok átütemezésének, elmaradásának okait.
(4) Az elemzés, értékelés okmányai: a) Összegzett értékelés:
aa) rendeltetése: a tervek végrehajtási eredményeinek és tapasztalatainak feldolgozása, a tervek összhangjának,
valamint a 10 éves célkitűzések hatékonyabb elérésének biztosítása;
ab) tartalma: védelempolitikai, katonai-szakmai, erőforrás-tervezői, rendszerfejlesztési értékelések, javaslatok a
soron következő 10 éves terv és az 1(+n) éves tervek kidolgozásához.
b) Jelentés a HTVTR-ről: ba) rendeltetése: a HTVTR négyéves működtetési tapasztalatai alapján a rendszer működési hatékonyságának
javítása; bb) tartalma: a 10 éves terv és az 1(+n) éves tervek kidolgozási tapasztalatainak összegzése, a folyamatok
összhangjának, a tervezési módszerek hatékonyságának megítélése, a tervek tartalmi megfelelőségének
értékelése, javaslatok a rendszer fejlesztésére. (5) Az Összegzett értékelés és a Jelentés a HTVTR-ről című dokumentum összeállítását az érintett szervek, szervezetek
bevonásával a HM VTF koordinálja. (6) Az Összegzett értékelés című dokumentum kidolgozásának határideje: minden év március 31.
(7) A Jelentés a HTVTR-ről című okmány összeállításának határideje: a 10 éves terv jóváhagyását követő 90 napon belül.
(8) Az Összegzett értékelést és a Jelentést a HTVTR-ről a HM VTF főosztályvezetője felterjesztésére, a HM VTB állásfoglalása
alapján a HM kabinetfőnöke hagyja jóvá, és intézkedik a szükséges feladatok végrehajtására.
Egyedi tervezési feladatok 21. § Magas prioritású, tárca szinten jelentős erőforrás-igényű, tárca vagy magasabb szintű döntés, illetve döntések
sorozatát igénylő – hazai vagy többnemzeti – képesség-/szervezetfejlesztések, feladatok tervezésének előkészítése és
a soron következő 10 éves tervbe történő beillesztése érdekében a honvédelmi miniszter részletes elemzést,
koncepció kidolgozását, egyedi tervezés végrehajtását rendelheti el. Az egyedi tervezési feladatok kezdeményezését
az érintett szervezet a HM VTF útján terjeszti fel.
Eseti, rendkívüli feladatok tervezése 22. § (1) A tárca érvényben lévő 1(+n) éves rövid távú tervében nem szereplő, költségvetési előirányzattal nem rendelkező, az
adott szervezet saját eredeti előirányzata terhére nem végrehajtható feladatra vonatkozó döntés-előkészítésére, vagy
a feladat végrehajtása érdekében elvégzendő tervezési tevékenységre a kezdeményező szervezet javaslata alapján a
HM kabinetfőnöke intézkedik. A tervezési feladat végrehajtását a HM VTF koordinálja.
(2) A kezdeményező szervezet a felterjesztési javaslatában bemutatja, hogy a feladat korábban miért nem volt
tervezhető, indokolja a feladat soronkívüliségét, annak fontosságát, továbbá javaslatot tesz a forrás átcsoportosításra,
elsősorban saját keretein belül. A kezdeményező szervezet előterjeszti az átcsoportosítás következtében halasztásra
kerülő vagy elmaradó feladat következményeit, kockázatait. IV. FEJEZET
ZÁRÓ RENDELKEZÉSEK 23. § (1) Ez az utasítás az aláírását követő napon lép hatályba. Az utasítás hatálybalépésével egyidejűleg a tárca védelmi tervező
rendszere alkalmazásáról és a rendszer fejlesztéséről szóló 59/2007. (HK 12.) HM utasítás hatályát veszti.
(2) A HM HTF 2010. március 31-ig összeállítja és a HM VTF számára átadja a képességtervező katalógus szerkezeti és
tartalmi felépítésére vonatkozó részletes tájékoztatót. (3) A HM VTF a (2) bekezdésben foglaltak felhasználásával – az érintett szervezetek bevonásával – 2010. június 30-ig
kidolgozza, és jóváhagyásra előterjeszti a képesség-/szervezetfejlesztés programozott tervezésére vonatkozó HM
utasítás tervezetét, amely tartalmazza a védelmi ágazati programok tervezésére és végrehajtására vonatkozó
eljárásrendet is. (4) A HM TKF az érintett szervek, szervezetek bevonásával felülvizsgálja a Honvédelmi Minisztérium információkapcsolati
rendszerét – a tárca egészére vonatkozó beszámoltatások rendjére figyelemmel –, és 2010. január 31-ig kidolgozza,
illetve jóváhagyásra felterjeszti a szükséges módosításokat. (5) A HM VGF a HM VTF bevonásával 2010. január 31-ig javaslatot tesz az éves beszerzési terv tartalmi és formai
felépítésére, amely biztosítja a tárca 1(+n) éves rövid távú terv részét képező részletes erőforrástervvel történő
átjárhatóságot. (6) A HM HTF 2011. március 31-ig elkészíti, és a honvédelmi miniszternek elfogadásra előterjeszti a képességtervező
katalógust, valamint az MH képességszükségletét. (7) A felső szintű tervező, gazdálkodószervezetek, illetve a középszintű irányító szerv e HM utasítás, illetve e HM utasítás
11. § (4) bekezdésében meghatározott utasítások rendelkezései alapján alárendeltjeik vonatkozásában,
szakterületüket érintően szabályozzák a tervezésre vonatkozó részletes eljárási feladatokat, azok felelőseit és
együttműködőit, valamint a tervezési feladatok nagybani végrehajtási határidőit.
24. § A Honvédelmi Minisztérium Humánpolitikai Kabinet létrehozásáról és működési rendjéről szóló 20/2002. (HK 8.) HM
utasítás 3. § (3) bekezdésének v) pontja helyébe a következő rendelkezés lép:
[A HPK hatáskörébe tartozó, kiemelt témakörök:] „v) a honvédelmi tárca védelmi tervező rendszere erőforrás- és költségtervező alrendszere részére
humánerőforrás-tervezés fejlesztésére vonatkozó javaslat kidolgozása;” 25. § Ezen utasítás 23. § (1) bekezdésének utolsó mondata, 24. §-a és e §-a 2010. január 1-jén hatályát veszti.
Budapest, 2009. december 4. Dr. Szekeres Imre s. k.,
honvédelmi miniszter


text:
1257/2018. (VI. 4.) Korm. határozata a hazafias és honvédelmi nevelésért, illetve az ezzel összefüggő beruházásokért felelős kormánybiztos kinevezéséről és feladatairól.
1. A Kormány a központi államigazgatási szervekről, valamint a Kormány tagjai és az államtitkárok jogállásáról szóló
2010.  évi XLIII.  törvény (a  továbbiakban: Ksztv.) 31.  § (1)  bekezdésében meghatározott feladatkörében eljárva,
a Kormány, illetve a miniszterelnök által megjelölt, a hazafias és honvédelmi neveléssel, illetve az ezzel összefüggő
beruházásokkal kapcsolatos feladatok ellátására 2018. május 18. napjától 2020. május 17. napjáig dr. Simicskó Istvánt
kormánybiztossá (a továbbiakban: kormánybiztos) nevezi ki.
2. A kormánybiztos az 1. pont szerinti feladatkörében
a) az érintett tárcákkal együttműködésben vezeti és koordinálja a hazafias és honvédelmi nevelés mint kiemelt
kormányzati közfeladathoz kapcsolódó stratégia kialakítását, megalkotja a  stratégia végrehajtásához
szükséges cselekvési terveket,
b) koordinál és együttműködik a  hazafias és honvédelmi nevelésben érintett ágazatokkal a  stratégiában
meghatározott célok hatékony megvalósítása érdekében, ennek elősegítésére tárcaközi szakértői
munkacsoportot hoz létre, illetve működtet,
c) felülvizsgálja a  honvédelmi nevelés megvalósításához kapcsolódó közfeladatrendszert, majd végrehajtja
a szükséges átalakításokat,
d) a hazafias és honvédelmi neveléssel összefüggő közfeladat ellátása érdekében javaslatot dolgoz ki
elkülönített állami pénzalap létrehozására,
e) a Nemzeti Közszolgálati Egyetem Fenntartói Testületének tevékenységét elősegítve és annak útján
koordinálja és felügyeli a  Nemzeti Közszolgálati Egyetem Hadtudományi és Honvédtisztképző Karának
szakmai fejlesztését,
f ) kialakítja a  lövészet és más, a  hazafias és honvédelmi neveléshez köthető tevékenységek fejlesztési
rendszerét,
g) a rendelkezésére álló eszközökkel elősegíti a honvédelem ügyének népszerűsítését a társadalomban.
 3. A  Kormány a  2.  pontban meghatározottak végrehajtása érdekében a  kormánybiztos feladatkörébe utalja
a lövészetet is kiszolgáló Honvédelmi Sportközpontok beruházásainak előkészítését és megvalósításuk irányítását.
 4. A  kormánybiztos a  tevékenységéről a  Kormány tagjainak feladat- és hatásköréről szóló 94/2018. (V. 22.)
Korm. rendelet 21. §-a szerint számol be.
 5. A kormánybiztos tevékenységét a miniszterelnök a Miniszterelnökséget vezető miniszter útján irányítja.
 6. A kormánybiztos tevékenységét a Miniszterelnökség keretében működő ötfős titkárság segíti.
 7. A  kormánybiztos az  1.  pont szerinti feladatköre ellátásáért a  Ksztv. 31.  § (7)  bekezdése szerinti díjazásban és
juttatásokban részesül.
 8. Ez a határozat a közzétételét követő napon lép hatályba.
Orbán Viktor s. k.,
 miniszterelnök